**Kevät keikkuen tulevi!**

Palo-ojan Hannu on aloittanut seuran talkkarina. Hänen työnkuvaansa kuuluu kaikenlainen nikkarointi, parsinta ja yksinkertaiset hätäaputyöt. Mikäli huomaat seuran alueilla korjattavaa tai kehitettävää, niin Hannua voit lähestyä seuran verkkosivuilla olevan lomakkeen kautta. Lomakkeen täyttö on ensiarvoisen tärkeää, jotta pysymme kartalla korjaus- ja kehitystarpeista. Ainoastaan verkkosivujen kautta tulleet työmääräykset etenevät tarvittaessa toteutukseen. Isommissa remonteissa ostamme palvelut ammattilaisilta.

Aluemaksujen maksuja on karhuttu ahkerasti. Vastaisuudessa maksun myöhästyttyä lähetämme muistutuskirjeen, johon lisäämme 10 euron muistutusmaksun.

Kisakalenterimme näyttää myös täydeltä. Seuratason estekisat ovat 24.4 ja koulukisat 7.5. Aluetasolla kilpaillaan kouluratsastuksessa 21–22.5. Tervetuloa kisaamaan, talkoilemaan ja katselemaan. Kisoissa on tuttuun tapaan seuran oma kirpputori. Lahjoitettavia myyntitavaroita voi toimittaa kisapäivän aikana Yläklubille. Penny&friends kepparikisat järjestetään Äimärautiolla 12.6 sunnuntaina. Kutsu tapahtumaan tulee myöhemmin.

Seuramme jäsenet voivat varata maneesin yläkerrassa sijaitsevaa OR-klubia hintaan 20 euroa kerralta. Vuokraamme tiloja myös seuran ulkopuolisille henkilölle, yhteisöille tai yhdistyksille. Hinnoittelu tapahtuman keston sekä tarpeiden mukaan.
Yläkubilla on käytössä pieni keittiö, wc sekä videotykki. Siivous on vuokraajan vastuulla.

Terwa Talent lähti käyntiin verkkaiseen tahtiin. Mukaan voi tulla kenttäratsastuksesta kiinnostuneet ratsukot. Terwa kenttäratsastusohjelma on suunniteltu kaikille kenttäratsastuksesta kiinnostuneille yli alue- ja seurarajojen. Voit hakea mukaan olitpa tuntiratsastaja, vuokraaja tai oman ponin/hevosen omistaja. Valmennusohjelmaan on jatkuva haku. Tarjoamme matalan kynnyksen valmentautumista tasolla 60–80 cm. Lisätiedot fb-ryhmästä Kenttätalent Oulu tai Niina Hotakaiselta 040 510 5193.

Perjantaina 29.4 kello 16-19 Oulun Hööks myymälässä on Talent-ilta. Illan aikana kerromme turvallisuutta lisäävistä varusteista ja neuvomme niiden oikean sovituksen ja käytön. Illan aikana -20 prosenttia kypäristä ja turvaliiveistä. (Ei koske Charles Owenin kypäriä)

Seuravaatteet ovat saapuneet ja ovat noudettavissa Hevostarvike Äimärautiosta..

Kevätkokous pidetään Yläklubilla 28.4.2022 klo 18:00. Ilmoittaudu 26.4 mennessä, jotta osamme varata riittävästi pullaa. Tervetuloa!

Seuran yleinen sähköposti: oulun.ratsastajat.ry (a) gmail.com
Jäsenasiat: or.jasenasiat (a) gmail.com
Laskutus: or.laskutus (a)gmail.com
Nettisivu: <https://oulunratsastajat.sporttisaitti.com>
Fb: oulunratsastajat, ig: @oulunratsastajatry
Terwatalent fb: Kenttätalent Oulu
OR juniorivalmennukset fb: Oulun ratsastajien juniorivalmennukset

Terveisin
Oulun ratsastajien johtokunta